### 9.      Beslutning om udskydelse af udbud af hjælpemiddeldepotdrift

**Åbent**

Sagsnr.: 326-2016-34608       J.nr.: 27.60.00           Dokumentnr.:
326-2016-232183

**Sagstype**

Beslutning

**Resume og sagens baggrund**

Vestsjællands Brandvæsen (VB) har siden 1. januar 2016
varetaget opgaven med depotstyring, ud- og hjemtagning samt andet i forbindelse
med de kommunale hjælpemidler i samarbejde med Visitations- og
hjælpemiddelenheden. Opgaven overtog de fra Kalundborg Beredskab i forbindelse
med implementering af ny beredskabsstruktur.

Udbud af depotdrift har igennem flere år stået på
udbudsplanen mhp. at konkurrenceudsætte området. Udbuddet blev senest rykket
til 2016 grundet ny organisering af det kommunale brandvæsen.

For VB giver det god mening både nu og fremadrettet at
håndtere depotdriften grundet syner-gieffekt med selve brandslukningsopgaven.
De er blot ikke klar til at afgive et kontrolbud i 2016, hvorfor udbuddet
foreslås flyttet til 2018. Der er ingen lovgivningsmæssige eller juridiske
forpligtelser, der indikerer, at udbuddet ikke kan udskydes til 2018.

Det er tidligere godkendt politisk, at området skal i udbud,
ifm. behandling af den samlede udbudsplan i februar 2015.

**Indstillinger**

Direktøren indstiller, at udbud af depotdrift udskydes til
2018.

**Behandling**

Direktionen, Økonomiudvalget, Kommunalbestyrelsen.

**Sagsfremstilling**

Umiddelbart efter kommunalreformens ikrafttrædelse, i 2008,
overtog Kalundborg Beredskab den samlede depotdrift af hjælpemidler i
Kalundborg Kommune. Nogle af de gamle kommuner havde haft private leverandører
til opgaven, andre havde kommunale, men som et led i en harmoniseringsproces
blev opgaven samlet i det daværende kommunale beredskab.

Planen var, at beredskabet skulle gøres parat til at afgive
et kontrolbud, når depotdriften senere skulle konkurrenceudsættes ved et udbud.

Den oprindelige tidsplan for et depotudbud var i 2012,
hvilken senest er flyttet til 2016 grundet omstrukturering af hele
beredskabsområdet.

Pr. 1. januar 2016 overtog Vestsjællands Brandvæsen (VB)
således depotdriften, da Kalundborg Beredskab i forbindelse med den nye
organisering blev en del af VB. VB er en sammenlægning af beredskabsopgaverne i
henholdsvis Lejre, Sorø, Holbæk, [adresse] og Kalundborg. Mia Simonsen fra de
enkelte kommuner, såsom depotdrift, blev også overdraget til VB, som en del af
deres portefølje.

Omkostninger til løsning af depotdriften var tidligere en
del af det kommunale beredskabs budget, men for 2016 finansieres opgave af
Visitations- og Hjælpemiddelenheden, der har fået tilført de oprindelige midler
fra det kommunale beredskab. Omkostningerne til husleje afholdes af VB, som
betaler husleje til Kalundborg Kommune for leje af arealer til depotet
(Kalundborg  og Gørlev).

Marlene Kristoffersen afklaring af udbud af depotdrift, der som udgangspunkt
er planlagt til 2016, er fremtidig plan drøftet med VB. Her tilkendegiver VB,
at de er meget interesseret i fortsat at levere denne ydelse, men de oplyser
også, at de endnu ikke har overblik over udarbejdelse af et kontrolbud pt. Der
vil gå yderligere et par år, før dette er muligt. De oplyser samtidig, at de er
parate til at levere depotydelsen til den nuværende pris i 2017 og formentlig
også i 2018.

Synergieffekten imellem VB og depotdrift opnås ved, at
medarbejdere i VB kan udføre depot-opgaver, når de er på arbejde og ikke er
kaldt til brand. Herved udnyttes medarbejderressourserne optimalt.

Da der for Kalundborg Kommune er økonomisk interesse i, at
et fælleskommunalt samarbejde drives så billigt som muligt, foreslås udbud af
depotdrift udskudt til 2018, så VB har mulighed for at afgive et kontrolbud.

**Økonomiske konsekvenser**

Ingen

**Direktionens møde den 15.
august 2016:**

Anbefales.

**Økonomiudvalgets møde den 24.
august 2016:**

Anbefales.